หุ้นสหรัฐฯปิดในกรอบแคบๆ
ตลาดหุ้นสหรัฐปิดในกรอบแคบ ดาวโจนส์ ลดลง 16.88 จุด ขณะที่ราคาน้ำมันขยับขึ้น 5 วันติดกัน
12 ต.ค. 2554

ตลาดหุ้นสหรัฐปิดในกรอบแคบ ดาวโจนส์ ลดลง 16.88 จุด ขณะที่ราคาน้ำมันขยับขึ้น 5 วันติดกัน ตลาดหุ้นสหรัฐฯ วานนี้ (11 ต.ค.)ปิดในกรอบแคบๆ เหตุนักลงทุนชะลอดูผลประชุมคณะกรรมการกำหนดนโยบายการเงินของเฟดในช่วงกลางสัปดาห์ว่าจะมีผลสรุปออกมาในทิศทางใด       ดัชนีหุ้นดาวโจนส์ ลดลง 16.88 จุด (0.15 เปอร์เซ็นต์) ปิดที่ 11,416.30 จุด แนสแดค เพิ่มขึ้น 16.98 จุด (0.66 เปอร์เซ็นต์) ปิดที่ 2,583.03 จุด เอสแอนด์พี เพิ่มขึ้น 0.65 จุด (0.05 เปอร์เซ็นต์) ปิดที่ 1,195.54 จุด ขณะที่ราคาน้ำมันตลาดนิวยอร์กขยับขึ้น 5 วันติดกันหวังว่าสโลวาเกียลงมติเห็นชอบขยายอำนาจกองทุนช่วยเหลือยูโรโซนเพื่อจัดการกับวิกฤตหนี้       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 40 เซนต์ ปิดที่ 85.81 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.78 ดอลลาร์ ปิดที่ 110.56 ดอลลาร์ต่อบาร์เรล